Liste over alternative behandlinger

**Liste over alternative behandlinger** gir en oversikt over alternativ behandling. «Behandling» i denne sammenhengen bygger i moderne, norsk språkbruk på behandlingens *hensikt* og ikke på dens *effekt*, et skille som er presisert i forarbeidene til lov om alternativ behandling. Slik behandling gis i en rekke situasjoner:
*Behandling av sykdomstilstander som bygger på personlig-subjektive opplevelser av å være syk eller av symptomer på sykdom, uten at skolemedisin har kunnet stille diagnose.
*Behandling av sykdomstilstand hvor skolemedisin har stilt diagnose. Behandlingstilnærmingen vil være basert på symptombildet, og vil i hovedsak ha kroppens evne til selvhelbredelse som fokus.
*Behandling av sykdomstilstand hvor skolemedisin har stilt diagnose og pasienten er under en kontrollert behandling, men hvor alternativ behandling oppsøkes som tillegg til eller komplementær til skolemedisin (eksempel her er pasienter med kreftsykdom hvor alternativ behandler oppsøkes for å lindre symptomene/ubehagene og for å få hjelp til å styrke kroppens evne til selvhelbredelse).
*Behandling som har til hensikt å forebygge sykdom gjennom å styrke kroppens forsvarsmekanismer og evne til selvhelbredelse.
*Behandling som har som formål å gjenopprette funksjonsevne (rehabilitering).

## Behandlingsformer, alfabetisk rekkefølge
For mer utførlig informasjon om den enkelte behandlingsform, se egen artikkel.

* **[[Akupunktur]] **er en kinesisk behandlingsform hvor en bruker nåler som stikkes i bestemte akupunkturpunkter for å oppnå behandlingseffekt. Beslektede terapiformer: Moxa-terapi er brenning av moxa-ull festet på nål, eller holdt mot eller over akupunkturpunkter. Aurikoloterapi er en form for øreakupunktur. Elektroakupunktur er elektrostimulering av nåler i akupunkturpunkter. Munnakupunktur går ut på å påvirke meridianer / indre organer ved hjelp av nåler/injeksjoner i tannkjøtt, munnslimhinne og tunge. Tungeakupunktur er nåleakupunktur på holografisk felt på tungen. Akupressur er kroppsakupunktur ved hjelp av press på akupunkturpunkter.
* '''Alternativ behandling av kreft''' omfatter dietter og visse bevegelsesøvelser, preparater, urter, apparater og manuelle teknikker.

* **[[Antroposofi]]sk medisin** er et system basert på antroposofiske medisiner, urter, rytmisk massasje, eurytmi, badeterapi, kunstterapi og musikkterapi. 

* **[[Aromaterapi]]** er behandling med eteriske oljer for å påvirke hud, muskler, blodomløp og psyke. 

* **[[Ayurveda|Ayurvedisk medisin]]** er en indisk behandlingsform som tar i bruk renselse, urter, ernæring, oljemassasje, meditasjon, leveregler, musikk, homøopati, yoga, astrologi m.v

* **[[Batesmetoden]] **går ut på å øve opp synsevnen ved blunking, hvile, endret fokus, kaldt vann og diett.

* **[[Bioenergetikk (alternativ behandlingsmetode)|Bioenergetikk]] **er ifølge utøverne å balansere kropp og sinn ved hjelp av pust og fysiske øvelser.

* **[[Biofeedback]] **er å regulere fysiologiske prosesser ved bevisst kontroll over det autonome nervesystemet.

* **[[Biokjemiske cellesalter]] **er bruk av tolv mineralsalter, homøopatisk potensert til D6-D12.

* **[[Biopati]] **er behandling ved hjelp av diett, vitamin-/mineralterapi, immun-/regulasjonsterapi, cellesalter, homøopati og biologisk avgiftning. 

* **[[Bioresonansterapi]]** brukes ifølge utøverne for å korrigere ubalanse i organismens biologiske resonansforhold.

* **[[Blomstermedisin]]** er en terapiform hvor blomsten inngår som et sentralt element. Bachs blomstermedisin består av inntak av blomsteressenser.

* **[[Celleterapi]]** er en metode som går ut på å gi subkutane (i huden) injeksjoner av friske celler i suspensjon fra dyr. Forenklet brukes også frysetørkede celler som inntas oralt.

* **[[Edelstensessensterapi]]** er oralt inntak av vann påvirket med edelstener.

* **[[Elektroterapi]]/TNS** er transkutan nervestimulering mot smerte.

* **[[Elmedistrål-terapi]]** er ifølge utøverne bruk av magnetfeltterapi mot sirkulasjonsforstyrrelser, særlig i bena.

* **[[Ernæring]] og «[[helsekost]]» **er en rekke ulike terapiformer hvor diett er det sentrale element. Noen slike diettformer har egne betegnelser. 

* **[[Feldenkraismetoden]]** er en bevegelsesterapi. Den brukes ifølge utøverne mot muskel-, skjelett- og leddsmerter. Den består av manipulasjon og trening.

* **[[EQ-terapi]]** bygger på en hypotese om at mennesker kan få økt livsmestring, gjennom å utvikle emosjonell intelligens.

* **[[Flyt-terapi]]** er å flyte på saltvann i lukket tank. Den skal ifølge utøverne gi dyp avslapning for å senke blodtrykk, samt stabilisere hjerterytmen og stoffskiftet.

* **[[Fotsoneterapi]]** (se soneterapi).

* **[[Fytoterapi]]** er det samme som urtemedisin/plantemedisin. Det er medisinsk bruk av planter som brukes ubehandlet eller i konsentrater, ekstrakter, avkok og essenser fra røtter, stengler, blader og frø. 

* **[[Geopati]]/[[geobiologi]]** tar utgangspunkt i geofysikalske og geoatmosfæriske innflytelser på mennesket og sykdomsforløpet i videste forstand.

* **[[Gerson-metoden]]** er diettbasert terapi.

* **[[Gestaltterapi]]** brukes ifølge utøverne for å gi økt selvinnsikt og ansvar for livet gjennom bevisstgjøring av uavklarte situasjoner, blant annet ved å klargjøre roller.

*** [[Gjørmebad]]** er ifølge utøverne å avgifte organismen med helbredende mineraler i leire/gjørme.

* **[[Healing]]** er ifølge utøverne å overføre helbredende krefter til pasienten via terapeutens hender. Fjernhealing er helbredelse på avstand. Radioni er fjernhealing basert på bioresonans, for eksempel ved hjelp av pasientens hår. Reiki-healing er en gammel healingmetode fra Det fjerne Østen. Håndspålegging skal ifølge utøverne gjenopprette kroppens livsenergi og øke pasientens fokus i øyeblikket.

* **[[Heilpraktiker]]e** er en yrkesgruppe som benytter en eller flere terapier som man spesialiserer seg i etter en bred grunnutdanning som inneholder blant annet homøopati, isopati, homotoxinlære og naturvitenskapelige fag og er en profesjon som er autorisert i Tyskland.

* **[[Hematogen oksygenterapi]]/HOT** er behandling av pasientens eget blod med O2/O3 og UV-stråling.

* **[[Holotropisk]] terapi** er en psykoterapeutisk metode som omfatter pusting, musikk og palpering for ifølge utøverne å harmonisere psyke, følelser, kropp og sinn.

* **[[Homøopati]]** bruker homøopatiske medisiner som ordineres ut fra likhetsloven. Medisinene fremstilles ved potenseringer/fortynninger av mineraler/metaller, urter og organiske stoffer i vann, alkohol eller laktose. Klassisk homøopati søker å finne en medisin som dekker alle pasientens symptomer. Kompleks homøopati gir en blanding av flere midler for en spesifikk indikasjon. Isopati bruker stoffer som forbindes med årsaken til plagene. Nosodeterapi er ifølge utøverne å stimulere immunapparatet med homøopatiske preparater fremstilt av mikrobiologiske kulturer (bakterier, sopp, viruskulturer eller patologiske sekreter).

* **[[Hydrogenperoksidterapi]]** er oral og ekstern bruk av H2O2 for ifølge utøverne å styrke immunapparatet, bedre oksygenopptak og bekjempe virus/bakterier m.v.

* **[[Hydroterapi]]** er ifølge utøverne å stimulere temperaturregulering, immunapparatet og blodomløpet med kaldt/varmt vann på hele/deler av kroppen.

* **[[Hyposensibilisering]]** er ifølge utøverne å dempe allergi med fortynnede allergener.

* **[[Inhalasjonsterapi]]** er å inhalere damp med aromatiske oljer. Ifølge utøverne brukes det mot astma, allergi, bronkitt og andre lidelser.

* **[[Ioneterapi]]** er inhalering av negativt ladede ioner. Det brukes ifølge utøverne mot migrene, astma/allergi, tretthet, depresjoner og søvnløshet.

* **[[Kelat-terapi]]** er intravenøs bruk av den syntetiske aminosyren EDTA og oral bruk av kelatorer som vitamin C, citrat m.v. Det brukes ifølge utøverne mot hjerte- og karsykdom og avgiftning av tungmetaller.

* **[[Kinesiologi]]** er en metode basert på muskeltesting. Berøringskinesiologi er en form for kinesiologi.

* **[[Kiropraktikk]]** er en behandlingsform som legger vekt på diagnostikk, forebygging og behandling av mekaniske problemer i muskel- og skjelettsystemet

* **[[Kneippterapi]]** er behandling med vann av vekselvis ulik temperatur.

* **[[Kopping]]** er bruk av vakuumkopper på akupunkturmeridianer for ifølge utøverne å påvirke kroppens livsenergiflyt og blodsirkulasjon i hud og underliggendeorganer. 

* **[[Kosttilskudd]], vitamin- og mineralterapi** benytter vitaminer, mineraler og sporstoffer og andre stoffer som terapi. 

* **[[Kraniosakralterapi]]** er å manipulere benplatene i hodet. 

* **[[Krystallterapi]] og stenterapi** bruker utvalgte stener som terapi. 

*** [[Kunstterapi]]** er utløp for følelser for ifølge utøverne å oppnå psykisk balanse via maling, tegning, modellering og liknende.

*** [[Ledin-metoden]]** er et system for å stimulere rensing av kroppen via tarmen, huden, nyrene og lungene.

*** [[Lyd- og musikkterapi]]** er ifølge utøverne å påvirke kommunikasjon og hjernefunksjon med musikk mot autisme, dysleksi m.v., og påvirkning av psyken ved tromming, sang, instrumenter, meditasjonsmusikk eller ved å konvertere musikk til resonans og fysisk vibrasjon (for eksempel musikkstol).

*** [[Lydmassasje]] og -terapi** fra didgeridoo er en terapiform hvor en bruker de australske aboriginenes urgamle blåseinstrument til å «bade» kroppen i lyd.

*** [[Lymfedrenasje]]** er massasje av lymfegangene. Ifølge utøverne brukes det mot ødemer, for avgiftning og immunstimulering.

*** [[Lys- og fargeterapi]]** er forskjellige metoder som er utviklet på ulikt grunnlag.

*** [[Magnetterapi]] (eller magnetfeltterapi)** er f.eks. bruk av spesielle magnettromler. 

*** [[Makrobiotikk]]** er ifølge utøverne basert på gamle kinesiske og japanske tradisjoner om å leve i harmoni med kosmos, bruk av sesongens vegetarkost mot kreft/hjerte- og karsykdom, avgiftning, beskyttelse mot miljøgifter, m.v.

*** [[Massasje]]** og kroppsorienterte terapier består av en rekke ulike massasjeformer.

*** [[Meditasjon]]** er ifølge utøverne å fokusere på et tema, et mantra, vende oppmerksomheten innover eller lytte til spesiell musikk for å oppnå mentalt velvære, ro, åndelig, utvikling eller immunstimulans og kontroll over det autonome nervesystemet. Acem-meditasjon er ifølge utøverne mental trening for å holde sinnet i form og forebygge stress. Transcendental meditasjon (TM) er en meditasjonsteknikk. Silva Mind Control er ifølge utøverne en dynamisk meditasjonsform mot stress og spenninger.

*** [[Megavitaminterapi]]** er farmakologisk bruk av vitaminer, for eksempel store doser av blant annet C-vitamin.

*** [[Mikrobiologisk terapi]]** er ifølge utøverne tarmregulering og styrking av immunforsvaret, ved inntak av fysiologiske tarmbakterier.

*** [[Miljømedisin]]** er ifølge utøverne å finne frem til miljøfaktorer som påvirker helsen, endre negative påvirkninger og gjenopprette naturlig homeostase ved blant annet biologiske medisiner, og bevisstgjøring i forhold til helsemessig negative miljøfaktorer.

*** [[Mistelterapi]]** er ifølge utøverne immunstimulering ved hjelp av mistelekstrakt eller lektiner som sprøytes inn under huden som adjuvant kreftterapi.

*** [[Naprapati]]** er manuell mykdelsbehandling, en mellomting mellom kiropraktikk og fysioterapi.

*** [[Naturopati]]** er et biologisk og fysiologisk basert system. Terapien består av homøopati, hydroterapi, ernæring, psykologi, feberterapi, bindevevsmassasje, Bachs blomstermedisiner m.v.

*** [[Nevralterapi]]** er ifølge utøverne å blokkere smerter i bestemte punkter med lokalbedøvelse: lidokain, novokain eller injisert saltvann.

*** [[Nevrolingvistisk programmering]]** (NLP) er ifølge utøverne en metode for å utvikle endre holdninger og reaksjoner til omgivelsene og brukes innen logopedi, pedagogikk og organisasjonsutvikling.

*** [[Ortomolekylær medisin]] eller [[ernæringsterapi]]**  er ifølge utøverne regulering av organismens fysiologiske og mentale likevekt/homeostase ved hjelp av fysiologiske/kroppsegne molekyler som vitaminer, mineraler, sporstoffer, enzymer, aminosyrer og fettsyrer.

*** [[Osteopati]]** er manuell behandling av skjelettet. Terapien består av ulike massasje-, manipulasjons- og mobiliseringsteknikker. 

*** [[Ozonterapi]]**  bruker ozon intravenøst, intrarektalt eller på huden. Ifølge utøverne skal det virke mot sirkulasjonsforstyrrelser, påvirke stoffskiftet og immunfunksjon.

*** [[Polaritetsterapi]]** bruker behandlinger på benk, ernæringsveiledning, yoga- og pusteøvelser og psykologisk bearbeiding.

*** [[Primalterapi]]** går ifølge utøverne ut på å gjenoppleve fødsel/tidlig barndom for å løse nevrotiske spenninger.

*** [[Psykodrama]]** er å leve ut følelser i gruppe.

*** [[Psykosyntese]]** er ifølge utøverne selvutviklingsteknikker, inkludert bevegelse, meditasjon og føring av dagbok.

*** [[Qi gong]]** er en kinesisk teknikk.

*** [[Radioni]]** er en terapi der man behandler pasienten på avstand gjennom å behandle biologisk materiale som negler og hår fra pasienten som legges i radioniapparatet (jfr. fjernhealing).

*** [[Reichiansk terapi]]** er psykoterapeutiske teknikker som ifølge utøverne løser opp «kroppspanseret».

*** [[Rogeriansk terapi]]** er ifølge utøverne en terapi som skal styrke identitetsfølelsen gjennom «personsentrert» terapi.

*** [[Rolfing]]** (se massasje).

*** [[Rollespill]]** er å spille og å leve ut roller i gruppe.

*** [[Rosen-metoden]]** er fysisk og psykisk avspenning.

*** [[Samisk folkemedisin]]** er en medisinform som har tradisjoner i den samiske befolkningen.

*** [[Sensitivitetstrening]]** er gruppeterapi for ifølge utøverne å øve opp harmonisksamkvem.

*** [[Shiatsu]]** er trykkmassasje med hender, albuer og føtter. 

*** [[Singulett oksygenterapi]]** er bruk av aktivert oksygen som ifølge utøverne skal virke mot sirkulasjonsforstyrrelser, påvirkning av stoffskiftet og immunfunksjon.

*** [[Sjamanisme]]** er en samisk/indiansk/inuitisk tradisjon med bruk av trommer, sang, dans, sansedeprivering og transe, og bruk av forfedres ånder for helbredelse.

*** [[Soneterapi]]** er terapeutisk massasje og trykk på bestemte områder/reflekssoner.

*** [[Strobisk fototerapi]]** er lysterapi kombinert med psykoterapi.

*** [[Tai Chi]]** er kinesisk bevegelsesterapi med harmoniske øvelser. 

*** [[Tarmskylling]]** er ulike former for klyster og skylling av tykktarmen med vann, eventuelt med urtete eller saft av hvetegress, for ifølge utøverne å rense den for avleiringer og giftstoffer.

*** [[Tibetansk medisin]]** er diagnostiske metoder ved hjelp av urinanalyse, pulsdiagnose og terapi som endret atferd, diett, urter og akupunktur.

*** [[Tomatis-metoden]]** går ifølge utøverne ut på å normalisere psyken/hjernefunksjonen hos blant annet autister, med symfonier og lignende med frekvens >8 000 Hz.

*** [[Tradisjonell kinesisk medisin]]** (TKM) består av akupunktur, urter, mat og ernæring, bevegelse og meditasjon.

*** [[Tradisjonell medisin]]** er naturfolkenes medisinske system. Det inkluderer kontakt med «åndeverdenen», urter og psykogene stoffer.

*** [[Transcendental meditasjon]]** (TM) er en meditasjonsteknikk.

*** [[Unani]]** er basert på gresk humoralpatologi. Det benyttes planter, urter og massasje med oljer. 

*** [[Urtemedisin]]** (se fytoterapi)

*** [[Urtesauna]]** er badstue hvor aromastoffer fra urter blandes i dampen for ifølge utøverne å stimulere rensing av huden og utskillingen av svette.

*** [[Vakumterapi]] og [[kopping]] (se kopping).

*** Vannterapi** (se [[hydroterapi]]).

*** Visualiseringsterapi** er ifølge utøverne å påvirke immunapparatet og [[selvfølelse]]n gjennom visualisering.

*** Voice Dialogue** er rollespill med blant annet «overjeget», «barnet», «samvittigheten» og «den voksne» i oss.

*** Yoga** er et gammelt indisk behandlingssystem som inkluderer meditasjon, øvelser og pust. Hatha-Yoga er en variant av yoga som kombinerer pusteøvelser med fysisk ofte krevende stillinger.

*** Øreakupunktur og øremedisin''' er metoder som er basert på det forhold at hele organismen med dens forskjellige deler og funksjoner gjenspeiles i det ytre øret.

## Se også
*Alternativ behandling
*:Kategori:Alternativ behandling
*Terapi

## Referanser


## Eksterne lenker
* Nasjonalt informasjonssenter for alternativ behandling 
* Nasjonalt forskingssenter for komplementær og alternativ medisin 
* Lov om alternativ behandling